Document ID: 31998R0938

Komisijos reglamentas (EB) Nr. 938/98
1998 m. gegužės 4 d.
iš dalies keičiantis Reglamentą (EB) Nr. 2931/95, iš dalies keičiantį Reglamentą (EEB) Nr. 804/68 ir kitus reglamentus pakeitus tam tikrų pieno produktų Kombinuotąją nomenklatūrą
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1979 m. vasario 5 d. Tarybos reglamentą (EEB) Nr. 234/79 dėl žemės ūkio produktams naudojamos Bendrojo muitų tarifo nomenklatūros pakeitimo tvarkos [1] iš dalies pakeisto Reglamentu (EEB) Nr. 3209/89 [2], ypač į jo 2 straipsnio 1 dalį,
atsižvelgdama į 1968 m. birželio 27 d. Tarybos reglamentą (EEB) Nr. 804/68 dėl bendro pieno ir pieno produktų rinkos organizavimo [3] su paskutiniais pakeitimais, padarytais Reglamentu (EB) Nr. 1587/96 [4], ypač į jo 13 straipsnio 3 dalį ir 17 straipsnio 14 dalį,
kadangi 1995 m. spalio 10 d. Komisijos reglamentas (EB) Nr. 2448/95, iš dalies pakeičiantis Tarybos reglamento (EEB) Nr. 2658/87 dėl tarifo ir statistinės nomenklatūros ir dėl bendrojo muitų tarifo [5] I priedą, nuo 1996 m. sausio 1 d. iš dalies pakeičia tam tikrų pieno produktų kodus;
kadangi Komisijos reglamentas (EB) Nr. 2931/95 [6] iš dalies pakeistas Reglamentu (EB) Nr. 1812/97 [7], iš dalies pakeičia reglamentus dėl pieno ir pieno produktų, kuriuos įtakojo KN kodų subpozicijų pakeitimas, įskaitant Reglamentą (EEB) Nr. 804/68;
kadangi Reglamento (EEB) Nr. 804/68 17 straipsnio 1 dalis, skaitoma kartu su reglamento priedu prieš jo pakeitimą Reglamentu (EB) Nr. 2931/95, pagal Europos Bendrijų Teisingumo Teismo išaiškinimą byloje C-334/95 leidžia teikti eksporto grąžinamąsias išmokas už pieno produktus, esančius daugiausia iš kavos sudarytuose produktuose, tiek ir produktuose, daugiausia sudarytuose iš kavos ekstraktų, esencijų ir koncentratų; kadangi iš dalies keičiant Reglamento (EEB) Nr. 804/68 priedą Reglamentu (EB) Nr. 2931/95 nebuvo atsižvelgta į šį teismo išaiškinimą; kadangi siekiant suderinti Reglamentą (EB) Nr. 2931/95 su šiuo išaiškinimu, į Reglamento (EEB) Nr. 804/68 priedą turėtų būti įrašytas atitinkamas kodas ir produktų, daugiausia sudarytų iš arbatos arba matės ekstraktų, esencijų, kuriems turėjo būti taikytas tas pats metodas, kodai; kadangi siekiant nepakenkti teismo išaiškinimo taikymui, pakeitimai turėtų būti taikomi nuo 1996 m. sausio 1 d.;
kadangi šiame reglamente numatytos priemonės atitinka Pieno ir pieno produktų vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamento (EB) Nr. 2931/95 1 straipsnio 4 dalies septinta įtrauka keičiama taip:
"- informacija, susijusi su KN kodais
ex210110
ir
210120
keičiama taip:
KN kodas | Aprašymas |
ex 2101 | Kavos, arbatos arba matės ekstraktai, esencijos ir koncentratai, taip pat produktai, kurių pagrindas yra šie produktai arba kava, arbata ar matė; skrudintos cikorijos ir kiti skrudinti kavos pakaitalai, taip pat jų ekstraktai, esencijos ir koncentratai: |
2101 12 92 | - - - Produktai, kurių pagrindas yra kavos ekstraktai, esencijos arba koncentratai: |
2101 12 98 | - - - Kiti - - Produktai: |
2101 20 92 | - - - Kurių pagrindas yra arbatos arba matės ekstraktai, esencijos ar koncentratai |
2101 20 98 | - - - Kiti" |
2 straipsnis
Šis reglamentas įsigalioja septintą dieną po jo paskelbimo Europos Bendrijų oficialiajame leidinyje.
Jis taikomas nuo 1996 m. sausio 1 d.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 1998 m. gegužės 4 d.

Labels: 3
17